Michael Barber (biskop)

**Michael Charles Barber [[Jesuittene|S.J.]]** (født 1954) er en amerikansk katolsk biskop av Oakland.
## Liv og virke
### Bakgrunn
Michael Charles Barber inntrådte i 1973 i jesuittordenen og studerte ved Gonzaga University i Spokane, University of Toronto og Det pavelige universitet Gregoriana i Roma. 
### Prest
Den 8. juni 1985 ble han presteviet i San Francisco. Han ble misjonærprest i Apia i Vest-Samoa (1985-1987), og fortsatte så med studier i Roma og ved Oxford University.

I 1991 ble han feltprest i United States Navy Reserve og steg i gradene til kaptein (2012).

Fra 2002 til 2010 underviste Barber ved San Franciscos *St. Patrick’s Seminary* i Menlo Park, der han dessuten var spiritual. Deretter var han spiritual ved *St. John’s Seminary* i erkebispedømmet Boston.

### Biskop av Oakland
Pave Frans utnevnte ham den 3. mai 2013 til biskop av Oakland. Han ble bispeviet av erkebiskopen av San Francisco, Salvatore Joseph Cordileone, den 25. mai samme år; medkonsekranter var Thomas Anthony Daly, hjelpebiskop i San Jose i California, og Carlos Arthur Sevilla S.J., emeritert biskop av Yakima. Barber var den første amerikanske biskop som ble utnevnt av pave Frans. Ved siden av engelsk taler han italiensk, fransk, samoansk, liturgisk spansk og latin.

I februar 2019 ble det i California utarbeidet et lovforslag som skulle gjøre det straffbart å unnlate å melde fra om seksuelle misbruk som en prest hadde fått informasjon om gjennom å høre skriftemål. Barber gjorde det klart i juni 2019 at dersom loven ble vedtatt, aktet han ikke å holde seg til den, og da heller ta med på kjøpet den truede fengselsstraff.

Biskop Michael Charles Barber var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santori]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1649-1730) *1724
* Kardinal [[Enrico Enríquez]] (1701-1756) *1743
* Erkebiskop [[Manuel Quintano Bonifaz]] (1698-1774) *1749
* Kardinal [[Buenaventura Córdoba Espinosa de la Cerda]] (1724-1777) *1761
* Kardinal [[Giuseppe Maria Doria Pamphilj]] (1751-1816) *1773
* [[Pave Pius VIII]] (1761-1830) *1800
* [[Pave Pius IX]] (1792-1878) *1827
* Kardinal [[Alessandro Franchi]] (1819-1878) *1856
* Kardinal [[Giovanni Simeoni]] (1816-1892) *1875
* Kardinal [[Antonio Agliardi]] (1832-1915) *1884
* Kardinal [[Basilio Pompilj]] (1858-1931) *1913 
* Kardinal [[Adeodato Giovanni Piazza]] (1884-1957) *1930
* Kardinal [[Luigi Raimondi]] (1912-1975) *1954
* Erkebiskop [[John Robert Roach]] (1921-2003) *1971
* Biskop [[Robert Henry Brom]] (1938-) *1983
* Erkebiskop [[Salvatore Cordileone]] (1956-) *2002
* Biskop *Michael Barber'' (1954- ) *2013

## Utmerkelser
* Meritorious Service Medal (med gullstjerne)
* Navy Commendation Medal (med gullstjerne)
* Navy Achievement Medal

## Referanser